संग्रहीत छायाचित्र

1. काश्मीरमध्ये रिसॉर्ट बांधण्यासाठी महाराष्ट्र सरकार करणार जमीन खरेदी

महाराष्ट्र पर्यटन विकास महामंडळाने जम्मू-काश्मीरमध्ये लडाख आणि जम्मू-काश्मीरमध्ये रिसॉर्ट बांधण्याचा निर्णय घेतला आहे. जागा निश्चित करण्यासाठी जमिनीच्या सर्वेक्षणाचं काम पुढच्या 15 दिवसात सुरू होईल.

जम्मू-काश्मीरमध्ये अजून आम्हाला जागा सापडलेली नाही. श्रीनगरमध्ये विमानतळाजवळ जागा शोधण्याचा विचार असल्याचं राज्याचे पर्यटन मंत्री जयकुमार रावल यांनी सांगितलं. ही बातमी लोकसत्ताने प्रकाशित केली आहे. 

"कलम 370 रद्द झाल्याने तिथं जागा विकत घेण्याचा प्रश्न सुटला आहे. महाराष्ट्रातील जनतेला गिर्यारोहणामध्ये रस असल्याने MTDC लेहमध्येही गिर्यारोहणाबंधीचे रिसॉर्ट सुरू करण्याचा विचार करत आहे. दोन्ही मिळून दोन कोटी रुपयांची तरतूद करण्यात आली आहे," असं जयकुमार रावल म्हणाले.

"या रिसॉर्टच्या माध्यमातून अमरनाथ यात्रा आणि वैष्णवदेवीच्या दर्शनासाठी येणाऱ्या पर्यटकांना मदत केली जाईल," अशी माहिती MTDCच्या अधिकाऱ्यांनी दिली.

2. कृष्णेच्या पाण्यासाठी महाराष्ट्र-कर्नाटक सरकार एकत्र 

कृष्णा खोरेल्या पाण्याचे संबंधित चार राज्यांना समान वाटप करावे, या आंध्र प्रदेश आणि तेलंगणाच्या भूमिकेला एकत्रितपणे विरोध करण्याचा निर्णय मुख्यमंत्री देवेंद्र फडणवीस आणि कर्नाटकचे मुख्यमंत्री बी. एस. येदीयुरप्पा यांच्या बैठकीत घेण्यात आला. ही बातमी लोकमतने दिली आहे. 

कृष्णा खोऱ्यातील पाण्याचं वाटप पूर्वीपासून महाराष्ट्र, कर्नाटक आणि पूर्वीचा संयुक्त आंध्र प्रदेश या राज्यांना होतं. आता या पाण्याचे समान वाटप चार राज्यांमध्ये करण्यात यावं, अशी भूमिका घेत आंध्र प्रदेश आणि तेलंगणाने तशी याचिका कृष्णा खोरे पाणी लवादाकडे केली आहे. 

मंगळवारी मुख्यमंत्री फडणवीस यांच्या घरी गणपतीचं दर्शन घेतल्यावर सिद्धरामय्या आणि फडणवीस यांच्यात बैठक झाली. तेव्हा कृष्णा खोऱ्यातील पाण्यासह धरणांच्या पाण्याच्या नियोजनाबाबत एकत्रितपणे काम करण्याची भूमिका दोन्ही राज्यांच्या मुख्यमंत्र्यांनी घेतली.

3. दर 5 पैकी एका मुद्रा लाभार्थ्यानेच सुरू केला नवा व्यवसाय

केंद्र सरकारच्या मुद्रा योजनेअंतर्गत कर्ज घेतलेल्या पाचपैकी एका लाभार्थ्यानेच नवीन व्यवसाय सुरू केला असल्याची माहिती कामगार मंत्रालयाने केलेल्या सर्वेक्षणात समोर आली आहे. याबाबतचा अहवाल मंत्रालयाने अद्याप सार्वजनिक केलेला नाही.... \n\nवरील लेखासाठी मला एक चांगले शीर्षक द्या.
महाराष्ट्र सरकार बांधणार काश्मीरमध्ये रिसॉर्ट- जयकुमार रावल #5मोठ्याबातम्या